**Јавни позив за пријаву кандидата на**

**одлазну мобилност запослених и студената у оквиру**

**Еразмус+ пројекта 2024-1-RS01-KA131-HED-000206097**

У складу са Уговором о додели наменских бесповратних средстава потписаним између Академије струковних студија Шабац и Фондације Темпус, Академија струковних студија Шабац расписује Конкурс за стипендирану одлазну мобилност запослених и студената у оквиру Еразмус+ пројекта 2024-1-RS01-KA131-HED-000206097.

1. Оквирни термин реализације мобилности: 21.5. 2025. – 25.5.2025.
2. Трајање мобилности: 5 дана + 2 дана предвиђено за путовање
3. Број мобилности који се реализује: **3 студентске мобилности** у сврху праксе и **4 мобилности запослених** у сврху обуке
4. Установа у којој се реализује мобилност:

Powiślański University

11 Listopada 29, 82-500 Kwidzyn

Smoluchowskiego 18, 80-214 Gdańsk

Пољска

+48 795 431 942

[www.powislanska.edu.pl](http://www.powislanska.edu.pl)

Контакт особа: Paulina Osuch, MA ([international@powislanska.edu.pl](mailto:international@powislanska.edu.pl" \t "_blank))

1. Рок за подношење пријава: 4. 3. 2025.
2. Пријавна документа се достављају електронским путем на мејл: iro.academy.sabac@gmail.com

На конкурс се могу пријавити запослени и студенти са свих Одсека Академије.

По завршетку конкурса, Центар за међународну сарадњу Академије врши техничку проверу достављене документације и формира комисију која врши академску процену свих пријава на основу прецизираних критеријума из пројектне пријаве, а у складу са Правилником о пројектима и мобилности, и прави коначну ранг листу пријављених кандидата.

Ранг листе се у виду номинације достављају партнерској институцији која задржава право коначне одлуке о селекцији кандидата. Сви селектовани кандидати ће путем е-поште добити смернице и информације о даљим корацима који се тичу реализације размене.

Пријаве које нису достављене до наведеног рока и/или су непотпуне неће бити узете у разматрање.

**Потребна документа за пријаву запослених:**

- ПРИЈАВНИ ФОРМУЛАР (приложен формулар)

- КРАТКА БИОГРАФИЈА КАНДИДАТА

- МЕЂУНАРОДНО ПРИЗНАТ СЕРТИФИКАТ О ПОЗНАВАЊУ ЕНГЛЕСКОГ ЈЕЗИКА ( у случају да кандидат нема овакав сертификат, контактирати Центар за међународну сарадњу Академије путем адресе [iro.academy.sabac@gmail.com](mailto:iro.academy.sabac@gmail.com) ради полагања теста)

- ПОЗИВНО ПИСМО УСТАНОВЕ ДОМАЋИНА

- ПЛАН АКТИВНОСТИ ИЛИ ИСТРАЖИВАЊА (приложен формулар)

- МОТИВАЦИОНО ПИСМО

- ФОРМУЛАР О УЧЕШЋУ У ИНТЕРНАЦИОНАЛИЗАЦИЈИ ИНСТИТУЦИЈЕ (приложен формулар)

- ЕВЕНТУАЛНО ДОДАТНА ДОКУМЕНТА КОЈА ЗАХТАВА ПАРТНЕРСКА ИНСТИТУЦИЈА

Кандидати који буду селектовани за мобилност, за потребу реализације мобилности морају доставити и:

- СКЕНИРАНУ ПРВУ СТРАНИЦУ ПАСОША

- УГОВОР О МОБИЛНОСТИ У СВРХУ ПОХАЂАЊА ОБУКЕ (формулар доступан у Центру за међународну сарадњу Академије)

**Потребна документа за пријаву студената:**

- МЕЂУНАРОДНО ПРИЗНАТ СЕРТИФИКАТ О ПОЗНАВАЊУ ЕНГЛЕСКОГ ЈЕЗИКА ( у случају да кандидат нема овакав сертификат, контактирати Центар за међународну сарадњу Академије путем адресе [iro.academy.sabac@gmail.com](mailto:iro.academy.sabac@gmail.com) ради полагања теста)

- ПОТВРДУ О ПОЛОЖЕНИМ ИСПИТИМА, А ЗА СТУДЕНТЕ ПРВЕ ГОДИНЕ СВЕДОЧАНСТВО ИЗ ЗАВРШНЕ ГОДИНЕ СРЕДЊЕ ШКОЛЕ

- МОТИВАЦИОНО ПИСМО (јасно написати за које активности током праксе је студент заинтересован, уз помоћ информација на енглеском са сајта институције домаћина [www.powislanska.edu.pl](http://www.powislanska.edu.pl))

- ЕВЕНТУАЛНО ДОДАТНА ДОКУМЕНТА КОЈА ЗАХТАВА ПАРТНЕРСКА ИНСТИТУЦИЈА

Запослени и студенти који желе да конкуришу, могу да се јаве Центру за међународну сарадњу на адресу е-поште [iro.academy.sabac@gmail.com](mailto:iro.academy.sabac@gmail.com) за административну помоћ приликом конкурисања.

НАПОМЕНА: Трошак обавезног здравственог осигурања у току трајања мобилности није покривен стипендијом у оквиру програма Еразмус+ КА131. Одабрани кандидати су у обавези да сами обезбеде адекватно међународно путничко здравствено осигурање у осигуравајућем друштву по сопственом избору.

Детаљније информације о програму Ерасмус+ мобилностима могу се пронаћи на адреси: <https://tempus.ac.rs/grupa-za-visoko-obrazovanje/>.